Lyngdal kirke (Buskerud)

Lyngdal kirke ble reist som en laftet langkirke i Lyngdal mot slutten av 1690-årene og sto ferdig i 1699, men den ble ikke innviet før 30. april i 1701. På 1590-tallet sto Kamperstadt kapell på gården Kampestad, så man regner med at kirken som ble reist i 1690-årene står omtrent som samme sted som kapellet sto. Kapellet var mest sannsynlig et middelaldersk stavbygg som ble revet da kirken ble reist. Jens Nilssøn nevner dette kapellet på sin ferd i 1595 som «...derfra 1 pilskud ligger it lidet tre kapell heder Kamperstadt der vdj giøris ingen tienniste...» på side 358 i «Visitatio in Telemarchis, ao 1595». Lyngdal kirke ligger i Flesberg kommune i Buskerud. I 1730-årene ble kirken utvidet og koret og østveggen i det gamle skipet revet, og skipet ble innlemmet som vestre del av en ny korskirke. Kirken inngår i Flesberg kirkelige fellesråd og eies av Lyngdal menighet i Kongsberg prosti. Kirken ble restaurert i 1735 og 1862. Deler av inventaret stammer fra den forrige Kongsberg kirke II (1631–1765). Dette gjelder blant annet altertavlen, malt av Adam van Breen (1633), og dekorerte takbord i kirkens sakristi. Vegger og himling har dekorasjoner fra flere perioder, hvorav de eldste er fra 1697. Adkomst til stedet er via Fv63 og Fv134. Se også Flesberg stavkirke Svene kirke Referanser Litteratur Bøen, Gunvor Thingstad og Bøen, Hølje (2003). «Kongsbeg kirke - Bergstadens juvel». Kongsberg: ARFO. CS1-vedlikehold: Flere navn: forfatterliste (link) Storsletten, Ola; Havran, Jiri (2008). Kirker i Norge, bind 5: Etter reformasjonen. 1600-tallet. Oslo: ARFO. s. 166-167. ISBN 978-82-91399-15-7. CS1-vedlikehold: Flere navn: forfatterliste (link) Rasmussen, Alf Henry (1993). Våre kirker. Norsk kirkeleksikon. Kirkenær: Vanebo forlag. s. 528. ISBN 82-75-27022-7. Eksterne lenker Sigrid og Håkon Christie: Lyngdal kirke i «Norges kirker» Tone Marie Olstad: Konserveringsarbeid i Lyngdal kirke (Norsk institutt for kulturminneforskning, 1995; på Bohylla.no) (no) «Lyngdal kirke (Buskerud)». Kirkesøk. Den norske kirke. (no) «Lyngdal kirke (Buskerud)». Kulturminnesøk. Riksantikvaren – Direktoratet for kulturminneforvaltning.